ZÁPISNICA č. 4/2015

z pracovného rokovania Komisie sociálnych vecí a bývania, ktoré sa konalo dňa 24. marca 2015 

Prítomní: podľa prezenčnej listiny

Program:

1.	Otvorenie
	
2.	Materiály na rokovanie MR a MZ	
2.1	Návrh VZN MČ BA – NM o úprave niektorých podmienok verejných športových podujatí na území mestskej časti Bratislava – Nové Mesto, ktorým sa zrušuje VZN MČ BA – NM č. 5/2014 o úprave niektorých podmienok verejných športových podujatí na území mestskej časti Bratislava – Nové Mesto
2.2	Návrh VZN MČ BA – NM, ktorým sa upravujú podmienky podávania a používania alkoholických nápojov na verejne prístupných miestach na území mestskej časti Bratislava – Nové Mesto a ktorým sa zrušuje VZN MČ BA – NM č. 1/2013 o úprave podmienok podávania a používania alkoholických nápojov na verejne prístupných miestach na území mestskej časti Bratislava – Nové Mesto
2.3	Návrh VZN MČ BA – NM, ktorým sa zrušuje VZN MČ BA – NM č. 2/1995 o podmienkach vydávania záväzných stanovísk a rozhodnutí pre podnikateľské činnosti v oblasti erotických masážnych salónov a prevádzok s erotickým tovarom v mestskej časti Bratislava – Nové Mesto
2.4	Návrh na pomenovanie novej ulice v katastrálnom území Vinohrady, v lokalite „Koliba –Vtáčnik“
2.5	Návrh na vyradenie majetku EKO-podniku VPS v súvislosti s „Revitalizáciou verejného priestranstva  Rešetkova – Osadná“
2.6	Návrh na voľbu členov – odborníkov Komisií Miestneho zastupiteľstva mestskej časti Bratislava–Nové Mesto
2.7	Správa o činnosti Oddelenia sociálnych služieb Miestneho úradu Bratislava–Nové Mesto a Detských jaslí za rok 2014
2.8	Návrh rozpočtu mestskej časti Bratislava-Nové Mesto  na roky 2015 – 2017
2.9	Etický kódex voleného predstaviteľa mestskej časti Bratislava-Nové Mesto

3.	Prerokovanie materiálov z oddelenia pre správu bytov, nebytových priestorov a vnútornej správy

4.	Prerokovanie žiadostí o poskytnutie jednorazových finančných výpomocí

5.	Rôzne

K bodu 1 – Otvorenie 

Rokovanie komisie otvoril a viedol predseda komisie Peter Ágoston. Navrhol zmenu v rokovaní komisie podľa pozvánky    vyradením materiálu, uvedeného v bode 2.5, na základe podnetu predkladateľa Ing. Pavloviča, námestníka riaditeľa  EKO–podniku VPS a doplnenie dodatočne predloženého materiálu .  
Hlasovanie:	PRÍTOMNÍ:	4	
	ZA:		4	
	PROTI:	0	
	ZDRŽAL SA:	0	

K bodu 2 – Materiály na rokovanie MR a MZ

2.1.	Návrh VZN MČ BA – NM o úprave niektorých podmienok verejných športových podujatí na území mestskej časti Bratislava – Nové Mesto, ktorým sa zrušuje VZN MČ BA – NM č. 5/2014 o úprave niektorých podmienok verejných športových podujatí na území mestskej časti Bratislava – Nové Mesto
Mgr. Moravcová – Tomčíková informovala komisiu o prepracovaní materiálov uvedených v bode 2.1, 2.2 a 2.3 na základe protestu prokurátora. Tieto boli upravené a novelizované. Komisia prerokovala predložené návrhy a tieto odporučila MR a  MZ schváliť bez pripomienok.
Hlasovanie:	PRÍTOMNÍ:	4	
	ZA:		4	
	PROTI:	0	
	ZDRŽAL SA:	0	

2.2.	Návrh VZN MČ BA – NM, ktorým sa upravujú podmienky podávania a používania alkoholických nápojov na verejne prístupných miestach na území mestskej časti Bratislava – Nové Mesto a ktorým sa zrušuje VZN MČ BA – NM č. 1/2013 o úprave podmienok podávania a používania alkoholických nápojov na verejne prístupných miestach na území mestskej časti Bratislava – Nové Mesto
Komisia prerokovala predložený materiál a odporučila MR a MZ schváliť v predloženom znení.
Hlasovanie:	PRÍTOMNÍ:	4	
	ZA:		4	
	PROTI:	0	
	ZDRŽAL SA:	0	

2.3.	Návrh VZN MČ BA – NM, ktorým sa zrušuje VZN MČ BA – NM č. 2/1995 o podmienkach vydávania záväzných stanovísk a rozhodnutí pre podnikateľské činnosti v oblasti erotických masážnych salónov a prevádzok s erotickým tovarom v mestskej časti Bratislava – Nové Mesto
Komisia prerokovala uvedený materiál a odporučila MR a MZ schváliť bez pripomienok.
Hlasovanie:	PRÍTOMNÍ:	4	
	ZA:		4	
	PROTI:	0	
	ZDRŽAL SA:	0	

2.4.	Návrh na pomenovanie novej ulice v katastrálnom území Vinohrady, v lokalite „Koliba –Vtáčnik“
Komisia prerokovala predmetný materiál a odporučila MR a MZ schváliť bez pripomienok.
Hlasovanie:	PRÍTOMNÍ:	4	
	ZA:		4	
	PROTI:	0	
	ZDRŽAL SA:	0	

2.5.	Návrh na vyradenie majetku EKO-podniku VPS v súvislosti s „Revitalizáciou verejného priestranstva  Rešetkova – Osadná“
Na základe podnetu spracovateľa EKO – podnik VPS bol materiál z rokovania stiahnutý. 

2.6.	Návrh na voľbu členov – odborníkov Komisií Miestneho zastupiteľstva mestskej časti Bratislava–Nové Mesto
Za účelom objektívneho posúdenia návrhu členov odborníkov do komisie, predseda Peter Ágoston navrhol predvolať prihlásených kandidátov do Komisie sociálnych vecí a bývania a na základe osobného pohovoru vybrať najvhodnejších. Predložený materiál navrhol stiahnuť.   
Hlasovanie:	PRÍTOMNÍ:	4	
	ZA:		4	
	PROTI:	0	
	ZDRŽAL SA:	0	

2.7.	Správa o činnosti Oddelenia sociálnych služieb Miestneho úradu Bratislava–Nové Mesto a Detských jaslí za rok 2014
Otázky predsedu komisie p. Ágostona a Ing. Šebejovej k nízkemu čerpaniu finančných prostriedkov na jednorazové finančné výpomoci v roku 2014, okrem položky jednorazových finančných výpomocí pri narodení dieťaťa, zodpovedala p. Janovičová, ktorá vysvetlila neplnenie rozpočtu znížením počtu jednorazových finančných výpomocí z dôvodu vytvorenia Sociálnej výdajne. Obyvateľom, ktorým sa poskytuje pomoc touto formou podľa platných zásad, nemôže byť poskytnutá jednorazová finančná výpomoc. Taktiež finančné prostriedky v rozpočte na rok 2014 boli schválené na úrovni predchádzajúceho roka a neboli tam uvedené vplyvy premietnuté. V návrhu rozpočtu na roky 2015 až 2017 sú už tieto skutočnosti zohľadnené. 
Komisia prerokovala predloženú správu a odporučila MR a MZ schváliť materiál bez pripomienok.
Hlasovanie:	PRÍTOMNÍ:	4	
	ZA:		4	
	PROTI:	0	
	ZDRŽAL SA:	0	

2.8.	Návrh rozpočtu mestskej časti Bratislava-Nové Mesto  na roky 2015 – 2017
Komisia prerokovala predložený návrh rozpočtu a členovia komisie vyjadrili svoje stanovisko hlasovaním.
Hlasovanie:	PRÍTOMNÍ:	4	
	ZA:		0	
	PROTI:	1	
	ZDRŽALI SA:	3	

2.9.	Etický kódex voleného predstaviteľa mestskej časti Bratislava-Nové Mesto
Komisia prerokovala predložený materiál a tento odporučila MR a MZ schváliť bez pripomienok.
Hlasovanie:	PRÍTOMNÍ:	4	
	ZA:		2	
	PROTI:	0	
	ZDRŽALI SA:	2	

K bodu 3 – Prerokovanie materiálov z oddelenia pre správu bytov a nebytových priestorov

3.1.	Kontrola plnenia uznesení a úloh komisie SVaB

3.1.1.	B. P., Dvory nad Žitavou – poskytnutie bytu menovanému odsúhlasilo miestne zastupiteľstvo. Pani Andrášiková informovala komisiu, že menovaný podpísal notársku zápisnicu. 
3.1.2.	S. J., Bojnická 25 – žiadal o prechod práva nájmu. Súhlas bol podpísaný.
3.1.3.	B. A., Riazanská č. 56 – žiadosť menovanej o poskytnutie bytu prerokovalo miestne zastupiteľstvo s tým, že žiadalo vykonať poslanecký prieskum bytových a sociálnych pomerov rodiny. Komisia opakovane prerokovala poskytnutie bytu menovanej a po vykonanom poslaneckom prieskume p. Ágostonom a p. Ing. Šebejovou  potvrdila pôvodné stanovisko predložené v miestnom zastupiteľstve.
Hlasovanie:	PRÍTOMNÍ:	4	
	ZA:		4	
	PROTI:	0	
	ZDRŽAL SA:	0	

3.1.4.	L. M., Bojnická 25 – na základe vyjadrenia p. B., dcéry p. L., táto má v nájme uvedený byt, v ktorom nebýva, ale ho prenajíma. Komisia požiadala oddelenie SBNPaVS, aby predvolalo menovanú na nasledujúce zasadnutie komisie
Hlasovanie:	PRÍTOMNÍ:	3	
	ZA:		3	
	PROTI:	0	
	ZDRŽAL SA:	0	

3.1.5.	N. Z., Bojnická č. 19 – žiadala o riešenie bytovej situácie. Po vykonanom poslaneckom prieskume vykonanom p. Ágostonom a Ing. Šebejovou, komisia opakovane prerokovala žiadosť menovanej a túto neodporučila riešiť.
Hlasovanie:	PRÍTOMNÍ:	3	
	ZA:		3	
	PROTI:	0	
	ZDRŽAL SA:	0	

3.1.6.	F. E., Bratislava – Nové Mesto – p. Andrášiková informovala komisiu, že menovaná nemá v pôvodnom bydlisku rodinu, u ktorej by mohla bývať. V súčasnosti býva v ubytovni a bola jej poskytnutá pomoc v Sociálnej výdajni. 

3.1.7.	D. P., trvale bytom Jurská č. 15 – žiadal o poskytnutie bytu. Pani Andrášiková informovala komisiu, že menovaný nereagoval na písomné ani telefonické výzvy k doplneniu predloženej žiadosti. Komisia odporučila žiadosť menovaného uložiť a/a. 
Hlasovanie:	PRÍTOMNÍ:	3	
	ZA:		3	
	PROTI:	0	
	ZDRŽAL SA:	0	

3.2.	Prerokovanie ďalších materiálov z oddelenia pre správu bytov a nebytových priestorov

3.2.1.	M. M., Sibírska č. 4 a D. R., Tehelná č. 25 – komisia zobrala na vedomie zaradenie žiadosti menovaných do zoznamu žiadateľov o nájom bytu v súlade s platnými zásadami.

3.2.2.	K. H., Bojnická č. 19, J. A., Bojnická č. 21 a I. S., Príkopova č. 4, žiadali o predĺženie nájmu bytu. Komisia prerokovala uvedené žiadosti a odporučila predĺžiť nájom bytu  menovaným na dva roky s notárskou zápisnicou.
Hlasovanie:	PRÍTOMNÍ:	3	
	ZA:		3	
	PROTI:	0	
	ZDRŽAL SA:	0	

3.3.	Vykonanie poslaneckého prieskumu
Komisia prerokovala zoznamu žiadateľov o byt a určila vykonať poslanecký prieskum v týchto rodinách :
- F. O., Bratislava – Nové Mesto a M. M., Sibírska č. 4 - p. Ágoston a Ing. Šebejová
- R. D., Tehelná č. 25 a P. M., Ľubľanská č. 2 - Ing. Gašpierik a JUDr. Mikulec.

3.4.	Prerokovanie zoznamu neplatičov k 28. 02. 2015
Komisia prerokovala predložený zoznam neplatičov a požiadala Oddelenie právne, správy majetku a podnikateľských aktivít, aby predložilo na nasledujúce rokovanie komisie právne stanovisko k predloženému zoznamu v členení exekučné konania, deložovaní a výpoveď z nájmu.  

K bodu 4 – Prerokovanie žiadostí o poskytnutie jednorazových finančných výpomocí

4.1.	B. M., Osadná č. 12 – požiadala o poskytnutie jednorazovej finančnej výpomoci na ošatenie a lieky. Komisia prerokovala žiadosť menovanej a odporučila poskytnúť 150,- €.
Hlasovanie:	PRÍTOMNÍ:	3	
	ZA:		3	
	PROTI:	0	
	ZDRŽAL SA:	0	

4.2.	R. P., Račianska č. 99 - požiadal o poskytnutie jednorazovej finančnej výpomoci na zakúpenie ošatenia a obuvi. Komisia prerokovala predloženú žiadosť a odporučila poskytnúť 100,- €.
Hlasovanie:	PRÍTOMNÍ:	3	
	ZA:		3	
	PROTI:	0	
	ZDRŽAL SA:	0
	
4.3.	K. M., Kominárska č. 6 -  požiadala o jednorazovú finančnú výpomoc na preklenutie finančnej tiesne do vyplatenia dávky v hmotnej núdzi, na kúpu liekov a úhradu dlhu za ubytovanie. Komisia po prerokovaní žiadosti odporučila priznať 100,- €.
Hlasovanie:	PRÍTOMNÍ:	3	
	ZA:		3	
	PROTI:	0	
	ZDRŽAL SA:	0	

4.4.	D. I., Bratislava – Nové Mesto – žiadal o poskytnutie jednorazovej finančnej výpomoci na mimoriadne výdavky z dôvodu požiaru v chatke, v ktorej býval a ktorú mal prenajatú. Komisia prerokovala žiadosť menovaného a túto odporučila zamietnuť z dôvodu, že nepreukázal skutočnosti uvedené v žiadosti a nesplnil podmienku naliehavosti určenú v platných Zásadách, lebo poberá dávku v hmotnej núdzi a ochranný príspevok z Úradu práce sociálnych vecí a rodiny Bratislava.
Hlasovanie:	PRÍTOMNÍ:	3	
	ZA:		3	
	PROTI:	0	
	ZDRŽAL SA:	0	

K bodu 5 – Rôzne

Predseda komisie poďakoval prítomným za účasť a aktivitu na rokovaní komisie. 

Dodatočne zaradené do programu

Návrh na schválenie prípadu osobitného zreteľa týkajúceho sa prenájmu časti nebytového priestoru pre nájomcu – Tomáš Jurišta , so sídlom Považská ul. č. 42, 831 01 Bratislava.
Informáciu k predloženému návrhu komisii podal Ing. Pavlovič, námestník riaditeľa EKO – podniku VPS. Ing. Gašpierik poukázal na spôsob schválenia pôvodnej zmluvy. Komisia prerokovala predmetný návrh a odporučila MR a MZ materiál schváliť s pripomienkami :
1. k bodu  II. ods. 1. bod b) na strane č. 6 doložiť do materiálu pôvodnú zmluvu,
2. doplniť do materiálu informáciu o schvaľovacom procese so stanoviskom právnej skupiny.
Hlasovanie:	PRÍTOMNÍ:	4	
	ZA:		4	
	PROTI:	0	
	ZDRŽAL SA:	0	

Peter Ágoston v. r.	
predseda komisie SVaB	
Vladislava Janovičová v. r.	
zapisovateľka komisie SVaB